El 23 de febrer de 2017, a l’Auditori de Barcelona:

**Oberta la convocatòria per als Premis de   
la Nit de les Telecomunicacions i la Informàtica**

*Enginyers de Telecomunicació (Telecos.cat) i Informàtica (COEINF) organitzen conjuntament la primera gran trobada del sector TIC català   
  
Com a novetat, enguany es lliurarà un premi a la Comunicació i Divulgació de les TIC. Les candidatures poden presentar-se fins al 9 de gener de 2017*

**Barcelona, 09 de novembre**. El 23 de febrer de 2017 l’Auditori de Barcelona (C/Lepant, 150) acollirà la 22a edició de la “Nit de les Telecomunicacions i la Informàtica”, l’esdeveniment de referència del sector TIC a Catalunya.

L’Associació Catalana d'Enginyers de Telecomunicació (Telecos.cat) i el Col·legi Oficial d’Enginyeria en Informàtica de Catalunya (COEINF) tornen a unir esforços per organitzar conjuntament aquesta trobada, que -una setmana abans del Mobile World Congress- inaugurarà el calendari de grans activitats relacionades amb les Tecnologies de la Informació i la Comunicació del país.

I és que, a banda de ser la primera gran cita de networking de l'any entre professionals, empreses, administració pública, universitats, associacions i institucions del món TIC, l’acte constitueix el marc de lliurament dels Premis de la Nit, que enguany incorporen una nova categoria, el **Premi a la Comunicació i Divulgació de les TIC,** que reconeix el mitjà de comunicació (ràdio, televisió, premsa o Internet) d’àmbit nacional o internacional, que hagi destacat per la seva tasca de comunicació i divulgació de les TIC.

Aquest premi se suma als cinc guardons ja existents, que són un reconeixement a:

* **Premi Salvà i Campillo a la Personalitat Destacada:** personalitat (pública o privada) que ha contribuït de manera notable a la potenciació o divulgació de l'Electrònica, les Tecnologies de la Informació i la Comunicació o l'Audiovisual.
* **Premi Salvà i Campillo a l’ Emprenedor/a:** persona per la seva capacitat emprenedora a l'hora de posar en marxa una iniciativa empresarial d'èxit o innovadora en l'àmbit de l'Electrònica, les Tecnologies de la Informació i la Comunicació o l'Audiovisual.
* **Premi Alan Turing al CIO de l'any:** reconeixement al CIO (Chief information officer) que ha destacat per la seva tasca professional.
* **Premi Alan Turing al Compromís Social:** impulsor (institució o persona) d'una iniciativa o projecte innovador amb un impacte social positiu, que aporti valor a la societat en els àmbits de la ciutadania, el medi ambient, la cultura o la integració social.
* **Premi d’Honor:** institució o persona amb una àmplia i destacada trajectòria relacionada amb l'Electrònica, les Tecnologies de la Informació i la Comunicació o l'Audiovisual en l'àmbit tècnic, acadèmic, empresarial o institucional.

**Jurat de prestigi**

El jurat d’aquesta 22a edició de La Nit està format per professionals del sector TIC de reconegut prestigi i per representants d’ambdues entitats organitzadores (l’Associació Catalana d’Enginyers de Telecomunicació i el Col·legi d’Enginyeria en Informàtica de Catalunya). Així, els encarregats de valorar les candidatures seran:

* **Núria Castell,** Degana de la Facultat d’Informàtica de Barcelona de la UPC
* **Xavier Clotet,** Vicepresident de Telecos.cat
* **Pilar Conesa,**  Curator de l’Smart City Expo World Congress, CEO d’Anteverti i Presidenta del Consell Assessor del COEINF
* **Marius Gómez,** Vicedegà de Presidència del COEINF
* **Pedro Linares,** President de Telecos.cat
* **Ferran Marqués**, Director de l’Escola Tècnica Superior d’Enginyeria de Telecomunicació de Barcelona de la UPC
* **Eduard Martin,** Degà del COEINF
* **Lourdes Muñoz,** Presidenta de Dones en Xarxa i de la Iniciativa Barcelona Open Data.
* **Javier Nadal,** President de la Asociación Española de Fundaciones i Vicepresident executiu de la Fundación Telefónica
* **Mònica Sala,** Directora d’Empreses d’Orange España
* **Fernando Suárez,** President del Colexio Profesional de Enxeñaría en Informática de Galicia
* **Mateo Valero,** Director del Barcelona Supercomputing Center (BSC-CNS)
* **Antoni Velamazan,** Vicepresident de CIOs.Cat
* **Josep Ventosa,** Director de la Unitat de Negoci España de Cellnex

*\*Veure* ***bases dels premis*** *a* <http://www.lanit.cat/#premis> *(el termini de presentació de candidatures finalitza el 9 de gener de 2017). Més informació i contacte:* [*premis2017@lanit.cat*](mailto:premis2017@lanit.cat)

**Galeria fotogràfica** de la 21a Nit a <http://fotos.lanit.cat>